KURUMBIDZA 


KUNAMATA 


i, - żvakasikwa nokuda kwenyu. 


KUVONGA 


Hawa Skorna. Ishe wedu, zita a ; 
rakaisvonaka sei panyika yose! Makaisa”.. 
kubwinya: kwenyu kudenga: genga, 
Pisarema 8:1: 


“Ishe, makafanira kuti mudana g 
“kubwinya, nokukudzwa, nesimba, nokuti 
“ndimi makasika zvinhu zvose, avinon 


_Zvakazarurwa 4 LA wa 
Kana E r r ide zi 


nepamunogona na 
.zvakadaro uchap 


Muparidzi 43:30 


Jehovha ndiye simba rangu norwiyo rwangu; iye akava 
ruponeso rwangu; ndiye Mwari wangu, ndichamugadzirira 
ugaro; Mwari wababa vangu, ndichamukudza. 

Eksodho 15:2 

Haiwa Jehovha, ndimi Mwari wangu; Ndichakukudzai, 
ndicharumbidza zita renyu; nekuti makaita zvinoshamisa; 
zvamakafunga kare ndezvechokwadi nechokwadi. 

Isaya 25:1 

Zvanzi najehovha, “Munhu akachenjera ngaarege 
kuzvirumbidza pamusoro pouchenjeri hwake, uye munhu 
ane simba ngaarege kuzvirumbidza pamusoro pesimba 
rake, uye mupfumi ngaarege kuzvirumbidza pamusoro 
pepfuma yake. Asi anozvikudza ngaazvirumbidze 
pamusoro pechinhu ichi, kuti unondinzwisisa nokundiziva 
ini, kuti ndini Jehovha, unoita unyoro nokururamisira, 
nokururama panyika; nekuti ndinofarira zvinhu izvi,” 
ndizvo zvinotaura Jehovha. Jeremia 9:23-24 

Zvino mazuva iwayo akati apera, ini Nebhukadhinezari 
ndakatarira kudenga nameso angu, Simba rangu rokufunga 
rikadzokerazve kwandiri, ndikarumbidza Wekumusoro-soro, 
ndikamurumbidza nokumukudza iye ari mupenyu 
nokusingaperi, ane simba roushe husingaperi, noushe 
hwake. ushe hunobva kuchizvarwa nechizvarwa. vose 
vagere panyika vakaita sapasina chinhu; iye anoita 
sezvaanoda pahondo yokudenga, napakati pavagere 
panyika; hakuna ungadzora ruoko rwake, kana ungati 
kwaari, Unoiteiko? Zvino ini Nebhukadhinezari 
ndinorumbidza nokuombera nokukudza Mambo wokudenga; 
nekuti mabasa ake ose ndeechokwadi, nenzira dzake 
dzakarurama; iye anogona kuderedza vanofamba 
vachizvikudza. Dhanieri 4:34-37 

Naizvozvo Mwariwo wakamukudza zvikuru, akamupa zita 
rinopfuura mazita ose; Kuti muzita rajesu mabvi ose 
apfugame, ezviri kudenga nezviri panyika nezviri pasi 
penyika; uye kuti ndimi dzose dzireurure kuti Jesu Kristu 
ndiye Ishe, kuti Mwari Baba vakudzwe. VafFiripi 2:9-11 


Migumo yose yenyika icharangarira nokudzokera kuna 
Jehovha; Marudzi ose avahedheni achanamata pamberi 
penyu. Nokuti ushe ndohwajehovha, uye ndiye mubati 
pakati pamarudzi. Pisarema 22:27-28 


Ipai Jehovha, imi mune simba, ipai kuna Jehovha 
kukudzwa nesimba. Ipai Jehovha kukudzwa kunofanira zita 
rake; Namatai Jehovha murunako rwoutsvene. 

Pisarema 29:1-2 


Kuti kukudzwa kwangu kukuimbirei nziyo dzokurumbidza, 
ndirege kunyarara. Ishe Mwari wangu, ndichakuvongai 
nokusingaperi. Pisarema 30:12 


Ndicharumbidza Jehovha nguva dzose; kurumbidzwa 
kwake kucharamba kuri mumuromo mangu. Mweya wangu 
uchazvirumbidza muna Jehovha; Vanyoro vachazvinzwa, 
vakafara. Kudzai Jehovha pamwe chete neni, ngatikudzise 
zita rake pamwe chete. Ndakatsvaka Jehovha, 
akandipindura, akandirwira pakutya kwangu kose. 
Pisarema 34:1-4 


Pururudzai kuna Mwari, imwi nyika dzose; Imbirai 
mukurumbira wezita rake; Rumbidzai kudzo yake. Itiyi 
kuna Mwari, Mabasa enyu anotyisa sei! nokuda koukuru 
bwesimba renyu vavengi venyu vachazviisa pasi penyu. 
Pasi pose pachanamata kwamuri, Pachakuimbirai; 
vachaimbira zita renyu. Sera. Pisarema 66:1-4 


Imbirai Mwari, imbirai zita rake nziyo dzokurumbidza; 
Baba venherera, nomutongi wemhosva dzechirikadzi, 
Ndiye Mwari paugaro hwake hutsvene. Pisarema 68:4-5 


Ndicharumbidza zita raMwari norwiyo, 
uye ndichamukudza nokuvonga. Pisarema 69:30 


Ndudzi dzose dzamakaita dzichauya kuzonamata pamberi 
penyu, imi Jehovha; uye vacharumbidza zita renyu. 
Nekuti muri mukuru, munoita zvinhu zvinoshamisa; 

ndimi Mwari moga. Pisarema 86:9-10 

Uyai, tinamate tikotamire pasi; ngatipfugame pamberi 
pajJehovha Muiti wedu. Pisarema 95:6 


Ipai Jehovha, imi mhuri dzavanhu, ipai Jehovha kukudzwa 
nesimba. Ipai Jehovha kukudzwa kunofanira zita rake; 
Uyai nechipiriso, mupinde muvazhe dzake. Namatai 
Jehovha nenguvo tsvene; pasi pose mutye pamberi pake. 
Pisarema 96:7-9 

Kudzai Jehovha Mwari wedu, munamate pachitsiko 
chetsoka dzake; nokuti iye mutsvene. Pisarema 99:5 


imwi muri Mwari wangu, ndichakurumbidzai; imwi muri 
Mwari wangu, ndichakukudzai. Vongai Jehovha; nekuti 
akanaka; nekuti tsitsi dzake dzinogara nokusingaperi. 
Pisarema 118:28-29 

Ndichanamata ndakatarira kutemberi yenyu tsvene, 
Nokuvonga zita renyu nokuda kounyoro bwenyu 
nokutendeka kwenyu; nekuti makakurisa shoko renyu 
kupfuura zita renyu rose. Pisarema 138:2 


Ndichakukudzai kwazvo, Mwari wangu, imwi mambo; 
ndicharumbidza zita renyu nokusingaperi-peri. 
Ndichakurumbidzai zuva rimwe nerimwe; Ndicharumbidza 
zita renyu nokusingaperi-peri. Jehovha mukuru, anofanira 
kurumbidzwa kwazvo; ukuru hwake hahunganzverwi. 
Pisarema 145:1-3 


Rumbidzai Jehovha. Rumbidza Jehovha, mweya wangu. 
Ndicharumbidza Jehovha ndichiri mupenyu; Ndichaimbira 
Mwari wangu nziyo dzokurumbidza ndichiri mupenyu. 
Pisarema 146:1-2 

Zvose zvinofema ngazvirumbidze Jehovha. 

Rumbidzai Jehovha. Pisarema 150:6 


